คือกินยาคุมแบบ21เม็ดค่ะ แต่กินเกินมาแล้ว2วัน ลืมดูปฎิทินค่ะ ไม่ได้กินแผงยาเดิมซื้อใหม่เลยนับวันเกินค่ะ ควรทำอย่างไรต่อดีคะ
สวัสดีค่ะ หากเป็นยาคุมกำเนิดชนิด 21 เม็ด โดยปกติเมื่อทานครบ 21 เม็ด ก็ให้เว้นระยะ 7 วัน ก่อนเริ่มทานยาคุมกำเนิดแผงใหม่ แต่หากได้ทานยาต่อ ไปได้ 2 เม็ดแล้ว (รวมเป็น 23 เม็ด) ก็ไม่ได้อันตรายอะไร เพียงแต่หลังจากนี้ ก็ให้หยุดทานยาไป 7 วันเหมือนเดิม แล้วจึงเริ่มทานยาคุมแผงใหม่ต่อไป (โดยแผงใหม่นี้ต้อมีครบ 21 เม็ด) ซึ่งการคุมกำเนิดก็จะเป็นไปอย่างต่อเนื่องตามปกติค่ะ ทั้งนี้ ในช่วงที่เว้นระยะการทานยา 7 วัน ก็ควรที่จะมีประจำเดือนมา หากประจำเดือนไม่มา ก็ควรตรวจหาการตั้งครรภ์ด้วยค่ะ